GCAP ร่วมงาน Opportunity Day
GCAP ร่วมงาน Opportunity Day ประจำไตรมาส 1/61 ณ ห้องประชุม 603 อาคารตลาดหลักทรัพย์แห่งประเทศไทย (ตลท.) เมื่อเร็วๆนี้
28 พ.ค. 2561

นายสเปญ จริงเข้าใจ กรรมการผู้จัดการ บริษัท จี แคปปิตอล จำกัด (มหาชน) หรือ GCAP ร่วมนำเสนอข้อมูลในงาน Opportunity Day ประจำไตรมาส 1/61 โดย GCAP เปิดเผยถึงการตั้งเป้าปล่อยสินเชื่อใหม่ราว 1,800 ล้านบาท หรือเติบโตมากกว่า 60% โดยจะมาจากยอดปล่อยสินเชื่อเช่าซื้อ และยอดปล่อยสินเชื่อส่วนบุคคลและนิติบุคคล อีกทั้งบริษัทได้วางกลยุทธ์ขยายตลาดสินเชื่อเช่าซื้อร่วมกับพันธมิตรทางธุรกิจให้มีความหลากหลาย ครอบคลุมความต้องการของลูกค้ามากยิ่งขึ้น
โดยปัจจุบันบริษัทมีสินเชื่อหลัก 2 ประเภทคือ สินเชื่อเช่าซื้อ ได้แก่ สบายเกษตรกร และ สบายใจอันดามัน , สินเชื่อส่วนบุคคล ได้แก่ สบายใจตลาด (คลองเตย, ปัฐวิกรณ์ สบายใจตลาดไท), สบายใจพนักงาน, ฯลฯ เผยล่าสุดทีมบริหารเตรียมทำธุรกรรมผ่านมือถือ รองรับธุรกิจที่อาจเกิดขึ้นในอนาคตตามเทรนด์ดิจิตอล งานดังกล่าวจัดขึ้น ณ ห้องประชุม 603 อาคารตลาดหลักทรัพย์แห่งประเทศไทย (ตลท.) เมื่อเร็วๆนี้